Materiál na rokovanie pre Mestské zastupiteľstvo v Žiline

Žiadosť o nenávratný finančný príspevok z Regionálneho operačného programu, opatrenia 1.1 - infraštruktúry vzdelávania (výzva na rok 2009) pre projekt 
„Zvýšenie kvality vzdelávania prostredníctvom rekonštrukcie 
a modernizácie ZŠ Gaštanová, Žilina“ 

Materiál obsahuje:

1.	Návrh na uznesenie
2.	Dôvodovú správu
3.	Vlastný materiál – projekt - „Zvýšenie kvality vzdelávania prostredníctvom rekonštrukcie a modernizácie ZŠ Gaštanová, Žilina“

Predkladá:

Ing. Viliam Mikuláš,
prednosta Mestského úradu v Žiline

Vypracoval: 

Ing. Pavel Požoni
zástupca prednostu Mestského úradu v Žiline

V Žiline, dňa 17. apríla 2009
UZNESENIE MESTSKÉHO ZASTUPITEĽSTVA V ŽILINE

Uznesenie č. _________/ 2009

Mestské zastupiteľstvo v Žiline

schvaľuje

a)	predloženie žiadosti o NFP v rámci výzvy ROP-1.1-2009/01 Regionálneho operačného programu za účelom realizácie projektu „Zvýšenie kvality vzdelávania prostredníctvom rekonštrukcie a modernizácie ZŠ Gaštanová, Žilina“, ktorého ciele sú v súlade s platným územným plánom mesta a platným Programom hospodárskeho a sociálneho rozvoja mesta; 

b)	zabezpečenie realizácie projektu mestom Žilina po schválení žiadosti o nenávratný finančný príspevok;

c)	financovanie projektu vo výške 5 % z celkových oprávnených výdavkov na projekt,      t. j. vo výške 56 927,71 EUR (1 715 004,19 SKK).

Dôvodová správa

V súvislosti s prípravou projektov Vám predkladáme tento iniciatívny materiál, ktorého cieľom je získanie NFP zo štrukturálnych fondov.

Mesto Žilina pripravuje do druhej výzvy Regionálneho operačného programu, opatrenia 1.1 Infraštruktúra vzdelávania, ktorá má byť vyhlásená Ministerstvom výstavby a regionálneho rozvoja v apríli 2009, žiadosť o poskytnutie nenávratného finančného príspevku na realizáciu projektu Základnej školy Gaštanová 56, Žilina, ktorá je v zriaďovateľskej pôsobnosti Mesta Žilina. 

Navrhnuté uznesenie tvorí povinnú prílohu žiadosti o NFP pripravovaného projektu, a preto je potrebné ho schváliť do termínu podania žiadosti na MVRR.

Po schválení žiadosti o poskytnutie nenávratného finančného príspevku je mesto Žilina pripravené zabezpečiť realizáciu uvedeného projektu.
Predkladaný návrh na realizáciu projektu je v súlade s výzvou MVRR – ROP – OP 1.1, s platným územným plánom mesta, so súčasne platným Programom hospodárskeho a sociálneho rozvoja mesta Žilina a so strednodobými prioritami mesta.

Projekt do  ROP – OP 1.1 - „Zvýšenie kvality vzdelávania prostredníctvom rekonštrukcie a modernizácie ZŠ Gaštanová, Žilina“

Projekt s názvom „Zvýšenie kvality vzdelávania prostredníctvom rekonštrukcie                a modernizácie ZŠ Gaštanová, Žilina“ zabezpečí výmenu okien, zateplenie budov školy, vybavenie špeciálnych učební a výmenu vnútorných zariadení školy, čo povedie k zvýšeniu energetickej hospodárnosti prevádzky školského zariadenia a k zvýšeniu kvality vyučovacieho procesu v tejto už 21 rokov fungujúcej škole.  

Celkové oprávnené výdavky projektu predstavujú 1 138 554,20 EUR                 (34 300 083,83 SKK). Mesto Žilina sa bude podieľať na spolufinancovaní vo výške 5 % z celkových oprávnených výdavkov, čo predstavuje 56 927,71 EUR (1 715 004,19 SKK) vlastných finančných prostriedkov. Projekt bude podaný po oznámení o výzve a možnosti registrovať sa. V prípade, že bude projekt schválený, predpokladaným začiatkom realizácie projektu bude jar 2010.

Fiškálny dopad na rozpočet mesta je  56 927,71 EUR (1 715 004,19 SKK).